НАРОДНО ЧИТАЛИЩЕ „СВЕТЛИНА 1919”, с. АЛДОМИРОВЦИ

общ. СЛИВНИЦА, обл. СОФИЯ

**П Л А Н – П Р О Г Р А М А**

**ЗА ДЕЙНОСТТА НА НЧ „СВЕТЛИНА 1919”, с. АЛДОМИРОВЦИ ЗА 2024г**.

Програмата за развитие на читалищната дейност през 2024г. е съобразена с изискванията на чл. 26 а, ал. 1 от Закона за народните читалища. Изготвянето на Програмата за развитие на читалищната дейност през 2024г. цели обединяване на усилията за развитие и утвърждаване на читалището като важна обществена институция, реализираща културната идентичност на село Алдомировци.

ЦЕЛИ И ЗАДАЧИ В ДЕЙНОСТТА НА ЧИТАЛИЩЕТО

Подкрепа и насърчаване на любителското творчество, насочено към нематериалното културно наследство.

Подпомагане на традиционните читалищни дейности и търсене на нови съвременни форми за тяхното развитие и предаване.

Създаване на условия за развитие и утвърждаване на библиотеката при читалището като съвременен център за ефективно библиотечно-информационно обслужване на широк кръг потребители;

Развитие на професионалните  умения и повишаване на квалификацията на работещите в културната институция.

Засилване интереса на хората към историческото минало на родния край.

1. МИСИЯ НА ЧИТАЛИЩЕТО

**Мисията**на Народно читалище „Светлина1919” е свързана със създаването, опазването и разпространението на духовни ценности, развиване на творческите способности и задоволяване на културните потребности и интереси на гражданите,  създаване на условия за общуване между хората, подпомагане и организиране на културни и стопански инициативи и проекти, развитие на социална и образователна дейност и осигуряване на достъп до информация от всички възрасти.

2. ЦЕЛИ НА ЧИТАЛИЩЕТО

Настоящата програма има за цел да подпомогне организирането и реализацията на комплекса от дейности, както и да съдейства за повишаване активността и отговорността на читалищното ръководство, с цел създаване на благоприятна творческа среда за всички възрастови групи, ползващи услугите на народното читалище в село Алдомировци.

Приоритети:

1. Запазване и развитие на духовните културни ценности на обществото;
2. Подпомагане на традиционните читалищни дейности и търсене на нови съвременни форми за тяхното развитие;
3. Поддържане на автентичните форми на фолклора и осигуряване на възможности за продължаване на традицията;
4. Превръщане на читалището в общодостъпен център за библиотечно и информационно осигуряване на населението, чрез ускорено навлизане на съвременните комуникационни и информационни технологии;
5. Активност и отговорност на читалищното настоятелство.

Целите на читалището са да задоволят потребностите на гражданите свързани с:

● запазване на обичаите и традициите на българския народ в общината

Българските народни обичаи са тясно свързани с бита, живота и фолклора на народа. Ще запазим и съхраним традициите, когато се научим да уважаваме миналото си и да предадем това, което сме научили на идните поколения.

Народно читалище „Светлина 1919”, с. Алдомировци прави това чрез фолклорните си танцови състави 3 / три / на брой, които обогатяват и пазят изконните български ценности чрез фолклорът и по този начин го предава на младото поколение, което още от ранна детска възраст започва да обича, пази и популяризира това наше вековно богатство.

НЧ „Светлина 1919” разполага с етнографска фолклорна сбирка, събрана с помощта на местното население, като по този начин искаме да запазим за идните поколения спомена за бита, обичайте и начина на живот на нашите деди.

● осигуряване на достъп до информация

Библиотеката е една от водещите духовни сили за хората. Тя е богатство от знания и идеи, еднакво достъпни за всички възрасти и социални слоеве. Днес библиотеките се превръщат в информационен и общностен център, където книгите съжителстват с компютрите. Прилагайки новите технологии, библиотеките имат възможността да добавят към книжните си фондове неизмерими електронни източници на информация.

Библиотечно- информационната дейност е част от дейността на читалището. Библиотеката към НЧ „Светлина 1919”, разполага с богат книжен фонд от всички отрасли на човешкото знание и ИКТ оборудване по Програма „Глоб@лни библиотеки- България”, включващо три компютъра, мултифункционално печатащо устройство и мултимедиен проектор с екран. Тези информационни ресурси позволяват на библиотеката да осигури лесен достъп до информация, знание, комуникации и електронни услуги на всеки жител и гост на селището без значение от пол, възраст, религия, етнос и социален статус.

ОСНОВНИ ЗАДАЧИ

1. **БИБЛИОТЕЧНА ДЕЙНОСТ**

* Библиотечно – библиографско обслужване на гражданите;
* Привличане на повече деца в библиотеките на читалищата;
* Изготвяне на програма за работа с децата през лятната ваканция за времето от 1 юни до 31 август;
* Да се направи инвентаризация и актуализация на съществуващия библиотечен фонд.
* Снабдяване с нови книги, абонамент за периодични списания и вестници;
* Събиране и разпространение на знания за родния край: Да се записват и съхраняват местни песни и обичаи. Да се събират и съхраняват битови предмети, снимки, носии и материали от населението;
* Информационна дейност

Чрез библиотечно- информационната си дейност читалището изпълнява функциите на духовен и информационен център в населеното място. Библиотеката има задача да осигури право на всеки гражданин свободен достъп до библиотечно- информационното обслужване и да съдейства за изграждането на гражданското общество. Привлича нови читатели от различни възрастови групи. Обслужва бързо, качествено и любезно , участва в мероприятията на читалището, организира културно- масови мероприятия свързани с дейността на библиотеката.

Библиотеката организира и провежда инициативи свързани с книгата- литературни четения, посещение на ученици с цел запознаване с фонда и създаване на интерес към четенето. Библиотеката работи активно и с децата от детската градина, като за целта осъществява четения на приказки и запознаване с детски енциклопедии от различни сфери на човешкото знание. То подпомага мисленето, дава основа за формиране на мнение, прави ги способни да го изразят, спомага за тяхното духовно и естетическо развитие. В тази връзка библиотеката отбелязва Световния ден на книгата и авторското право, Международния ден на детската книга, чествания на бележити дати и годишнини, тематични изложби, презентации и др.

Читалището е място, където широк кръг от хора общуват с различни изкуства и се занимават с творчество.

1. **ЛЮБИТЕЛСКО – ХУДОЖСТВЕНО ТВОРЧЕСТВО**

* Да се съхрани, разшири и обогати дейността на действащите фолклорни състави. Възпроизвеждането на местните обичаи да е в партньорство със самодейци от читалища от общината;
* Участие на художествените колективи в селищни и общински празници, регионални и национални прегледи и фестивали;
* Да продължи обновяването на репертоара на художествените колективи;
* Активно да се работи за обновяване и привличане на млади участници в танцовите състави.
* Да се привличат и да се работи активно с доброволци, които да предават уменията и знанията си на подрастващите;
* Организиране на работилници и ателиета за най-малките.

1. **КУЛТУРНО - МАСОВА ДЕЙНОСТ**

* Отбелязване на национални и християнски празници, народни обичаи и традиции и на годишнини;
* Съвместна работа с местното училище, детска градина, кметство, неправителствени организации и други;
* Подреждане на витрини и кътове по повод бележити дати и годишнини;

МЕРОПРИЯТИЯ ПО ОСНОВНИТЕ ДЕЙНОСТИ

- Попълване и обогатяване на етнографската музейна сбирка на читалището Срок: постоянен

Отг.: настоятелство

- Бабинден

Срок: до 21 януари 2024г.

Отг.: секретар, библиотекар

- 151 години от гибелта на Апостола на свободата – Васил Левски

Срок: до 19 февруари 2024г.

Отг.: библиотекар; секретар

- Ден на самодееца; Посрещане на Баба Марта

Срок: до 01 март 2024г.

Отг.: секретар

- Национален празник на Република България

Срок: до 03 март 2024г.

Отг.: библиотекар

- Денят на жената и майката

Срок: до 08 март 2024г.

Отг.: секретар, библиотекар

- Сирни Заговезни

Срок: 17 март 2024г. Отг.: секретар, библиотекар

- Световна седмица на детската книга

Срок: до 8 април 2024г.

Отг.: библиотекар

- Световен ден на книгата

Срок: до 23 април 2024г.

Отг.: секретар, библиотекар

- Великден

Срок: до 05 май 2024г.

Отг.: секретар; библиотекар

- Ден на Европа

Срок: до 09 май 2024г.

Отг.: секретар

- Ден на писмеността и културата

Срок: до 24 май 2024г.

Отг.: секретар и библиотекар

- Международен ден на детето

Срок: до 01 юни 2024г.

Отг.: секретар

- 148 години от смъртта на Христо Ботев

Срок: до 02 юни 2024г.

Отг.: секретар; библиотекар

- „Свети дух” – празник на с. Алдомировци

Срок: 24 юни 2024г.

Отг.: секретар, библиотекар

- Съединението на България

Срок: до 06 септември 2024г.

Отг.: секретар, библиотекар

- Независимостта на България

Срок: до 22 септември 2024г.

Отг: секретар, библиотекар

- Ден на народните будители

Срок: до 01 ноември 2024г.

Отг: секретар, библиотекар

- Ден на християнското семейство

Срок: до 21 ноември 2024г.

Отг: секретар

- Коледни празници

Срок: до 22 декември 2024г.

Отг: секретар

- Ремонтни дейности

Срок: постоянен

Отг.: настоятелство

ЦЕЛОГОДИШНО

- Подготовка и участия на Фолклорните състави в местни и общински мероприятия, национални и международни фестивали /според Националния културен календар/.

Срок: постоянен

Отг.: ръководител състав

АДМИНИСТРАТИВНА И СТОПАНСКА ДЕЙНОСТ

Настоятелството да провежда заседания най- малко веднъж на три месеца

Срок: постоянен

Отг.: председател

Осигуряване на средства за ремонтни дейности на сградата на читалището

Срок: постоянен

Отг.: настоятелство

Работа по проекти за допълваща субсидия за подпомагане дейността на народните читалища, попълване на библиотечните фондове по програма „Българските библиотеки- съвременни центрове за четене и информираност” към Министерство на културата и програма „Глобални библиотеки България” и други.

Срок: съгласно изискванията

Отг.: настоятелството

Насоките и плана за културните дейности през 2024г. са приети на редовно заседание на читалищното настоятелство.

Председател:

/Р. Попова/